Отбасылық ашық сабақ

**БАЛАҒА АДАМДАРМЕН ҚАРЫМ-ҚАТЫНАС ЖАСАУДЫ ҮЙРЕТУ**

Адамдармен дұрыс қарым-қатынас құра алмайтын адамда түрлі проблемалар пайда болады. Кей жастар жанында досы не танысы болмаса, бөтен ортада өзін дұрыс сезінбейді. Сондықтан балаға адамдармен қарым-қатынас жасауды да үйрету керек.

Айналаңдағы адамдарға әсер ету үшін сырт келбетің дұрыс болуы қажет. Өзіне ұнаған адам өзгелерге де ұнайды. Сондықтан бала кішкентайынан дұрыс тамақтануы керек, өзінің әдемі екенін білуі керек. Киімді де дұрыс тадап киіп, өзіне бала күнінен күтім жасау қажет.

1. Эгоизммен күресіңіз. Балаға тек өзін айта бермей, айналасындағы адамдарды да сыйлауды үйретіңіз. Ол үшін баланы ерікті ретінде ауруханаларға жіберіп тұрыңыз.
2. Сөйлесу, араласу дағдысын дамытыңыз. Ол үшін бейтаныс адамдармен көп араласыңыз. Баллармен рөлдік ойындар ойнай отырып осының бәрін үйретіңіз.
3. Өзіне сенімді болу. Бөгде адамдарға өзіңе сенімділік арқылы жақсы әсер етуге болады.
4. Көпшіл болыңыз. Балалар әңгіме айту өнерімен де жақсы таныс болғаны дұрыс. Әсіресе үйде әңгіме бастауды үйренсін. «Қай жақтансың?», «Демалыста не істедің?» деген сұрақтарға жауап беруді үйренсін.
5. Балаңызға дос таңдауда да көмек қолын созыңыз. «Изгой» балалармен де араласуды үйренсін, өзіне дос етсін.

**БАЛАНЫҢ СӨЙЛЕУІНЕ КӨМЕКТЕСІҢІЗ**

Сөйлеу жүре пайда болатындықтан, оны дамыту үшін жұмыс жасау керек. Осы негізде ата-аналарға арналған бірнеше нұсқаулық:

* Алғашқы у-ілге, буынға, дыбысқа, ым-ишараға дауыстап жауап қайтарамыз: «Иә, дұрыс айтасың... бөпе «ааа» деп жылайды, ұшақ «ууу» деп ұшады т.с.с.»
* Баланың байқағыштығын сынап, әдейә қате айтамыз: «Мынау қоян ба? Жоқ? Дұрыс, бұл – аю!». Итті көрсетіп: «Ит қалай үреді? Мяу! Жоқ! Ав-ав дейді. Дұрыс!
* Жануарлармен таныстырғанда бірге жүгіреміз, секіреміз, еңбектейміз, қимыл-қозғалыстарды ерінбей баламен бірге орындаймыз. Мысалы ұоянның секіргенін, құлағын қозғалтқанын, сәбізді кеміргенін көрсету арқылы баланы қызықтырамыз. Бір қарағанда оңай, қарапайым дүниелер. Алайда ойындарды, жаттығуларды күнделікті жасау ата-анадан орасан зор еңбекті талап етеді.

Баланы іс-әрекеттермен таныстырғанда, танымын кеңейткенде, есте сақтауын дамытуда төмендегідей ұйқас жолдар арқылы ойын негізінде үйреткен дұрыс. Айтуына оңай болатын алғашқы буындар:

Келе жатыр бала: топ-топ!

Секіреді қоян: прыг-скок!

Тербеледі Айша: кач-кач!

Суға түсті Аян: куп-куп!

Күледі ғой Әсет: ха-ха-ха!

Құлады ол шалынып: бух!

Тамақ жеді Айя: ням-ням!

Өлең айтты Әлия: лә-лә-лә!

Таңырқады Мадина: о-о-о!

Жылап қалды бөпе: а-а-а!

Айқайлама Әмина: тс-с-с!

**Дәл осылай заттарға да айтамыз:**

Су ағады: буль-буль!

Қосылады шаңсорғыш: вж-ж-ж!

Балға соқты: тук-тук!

Умаждаймыз қағазды: ш-ш-ш!

Қайшы қияды: чик-чик!

Жаңбыр жауды:кап-кап!

Көлік жүрді: би-би!

Барабанды соғамыз: дын-дын-дын

Пойыз келе жатыр: ту-ту-ту!

***(«Тұлға тәрбиелегіңіз келсе...» кітабынан).***